324 



KONYALFAMILIEN, CONYALLARIACEÆ, 



390. Liljekonval, Convallaria majalis L. 

 N. Liljekonval. 



Liljekonvallen og de tre følgende Planter (Nr. 391 — 393) 

 hører til Konvalfamilien, der kun er forskellig fra Liljefamilien 

 ved, at Frugten er et Bær, og at alle Arter har en underjordisk 

 krybende Rodstok. 



Faa vildtvoksende Planter i Norden er saa yndede som Lilje- 

 konvallen, hvis ensidige Klase af skønt formede, nikkende og duf- 

 tende Blomsterklokker er en Pryd for vore Skove ved Løvspringstid. 



Den er almindelig baade i Danmark og i Norge (til den syd- 

 lige Del af Nordlands Amt) og vokser i Løvskove og Krat, hvor 

 den ved sine vidt krybende og grenede Rodstokke, der betinger 

 dens selskabelige Forekomst, dækker store Partier, især paa no- 

 genlunde tør og aaben Bund. Det overjordiske Skud bærer nederst 

 nogle rødviolette Lavblade, dernæst to elliptiske mørkegrønne Løv- 

 blade og endelig den 6 — 12-blomstrede Klase, i hvilken hver Blomst 

 støttes af et lille hvidligt Skæl. Det nikkende klokkeformede 

 Bioster er god Beskyttelse for Blomstens ædlere Dele, særlig mod 

 Regn. Liljekonvallen besøges ret flittigt af Insekter, men formaar 

 ogsaa i Nødstilfælde at bestøve sig selv. 



De grønne Blade bliver staaende længere end de fleste andre 

 Vaarplanters, men gulner dog ud paa Eftersommeren; de højrøde 

 Bær er modne i September. 



Paa Grund af sin Skønhed og sin Vellugt dyrkes Liljekon- 

 vallen dels i det fri, dels i Drivhuse, saaledes at det er muligt at 

 faa friske Blomster en stor Del af Aaret. Navnlig ved Juletid 

 ser man den i Handelen, i Almindelighed drevet frem af Skud, 

 som har ligget paa Is siden det tidlige Foraar og derved har 

 været hæmmede i deres Vækst; naar de nu anbringes i højere 

 Temperatur, søger de ved hastigt at udvikle sig at indvinde den 

 Forsinkelse, som Kulden foraarsagede. Den dyrkede Form har 

 gærne et kraftigere Udseende og større og flere Blomster end den 

 vilde. 



Navnet Liljekonval kommer af de gamle Botanikeres Navn 

 paa vor Plante: Lilium convalUiim d. v. s. Dalenes Lilje. 



Tav. 390. Fig. 1. Den vandrette Rodstok og den nedre Del af et over- 

 jordisk Skud med visne, aargamle Blade. Fig. 2. Blomstrende overjordisk Skud. 

 Fig. 3. Blomst i Længdesnit (7i). Fig. 4. Frugtklase. Fig. 5. Bær i Tværsnit (Vi). 



